 Kí ló dé tí ìbàyíkájẹ fi máa ń pọ sí i nílùú Delhi láàárín oṣù November sí December lọdọọdún? : Delhi ni olú ìlú Íńdíà àti ọkan lára àwọn ìlú tó tóbi jù lọ ní Íńdíà. Ó lé ní ọgbọn mílíọnù èèyàn tó ń gbé ibẹ, àwọn ọkọ ayọkẹlẹ tó wà níbẹ sì lé ní ọgọrùn-ún mílíọnù. Àwọn ìpínlẹ Punjab àti Haryana tó jẹ ìpínlẹ àgbẹ ló yí ìlú Delhi ká. Láàárín oṣù September sí November, àwọn ìpínlẹ Punjab àti Haryana máa ń kórè ìrẹsì tí wọn gbìn nígbà ẹẹrùn. Lẹyìn ìkórè, kí wọn lè múra oko sílẹ fún fífúnrúgbìn lẹẹkan sí i, wọn máa ń sun àwọn èèpo ọkà ìrẹsì àti àwọn ewéko gbígbẹ tó bá ṣẹ kù. Oṣù November ni ìgbà òtútù máa ń bẹrẹ ní àwọn pẹtẹlẹ àríwá Íńdíà, ìgbà yìí sì ni ẹfúùfù àríwá ìwọ oòrùn máa ń dáwọ dúró. Àpapọ iye ọkọ tó pọ, gbígbóná tó pọ tó ti àṣẹkù ìkórè àti ìbẹrẹ ìgbà òtútù láìsí afẹfẹ ló mú kí oṣù November sí December jẹ oṣù tó ní ìbàyíkájẹ tó pọ jù lọ nínú ọdún. 